قازاخیستان جمهور باشقانی نورسولطان نظربایئو، گونئی قازاخیستان ایالتی‌نین آدی‌نین تورکوستان اولا‌راق دییشدیریلمه‌سینه و ایالت مرکزی‌نین تورکوستان شهرینه کؤچمه‌سینه دایر قطنامه‌یه ایمضا آتدی.
پرزیدنت نظربایئو گونئی قازاخیستان ویلایت مرکزی چیمکنده بؤیوک شهر ایستاتوسو وئریلمه‌سی، ایالتین آدینین تورکیستان ایالتی اولاراق دییشدیریلمه‌سی و ایالت مرکزی‌نین تورکوستان شهرینه داشینماسینی نظرده توتان "قازاخیستانین بعضی ایداری و بؤلگه‌سل یاپیسی مسئله‌لرینه" دایر فرمانی مراسیمله ایمضالاییب.
نظربایئو، بورادا ائتدیگی چیخیشیندا، 1 میلیون‌دان چوخ اها‌لی‌سی اولان چیمکنده بؤیوک شهری‌نین ایستاتوسو وئریلدیگینه ایشاره ائده‌رک،
"تورکوستان ایالتی‌نین مرکزی، عصرلردیر قازاخ خان‌لیغی‌نین و بوتون تورک دونیاسی‌نین سیاسی و معنوی حیاتی‌نین اوره‌یی اولان تورکوستان شهری اولا‌جاق." دئدی
فرمانی‌نین تاریخی اهمیت داشیدیغینی قئید ائدن پرزیدنت نظربایئو،
"چیمکند، تکجه اؤلکه‌میزین دئغیل، اورتا آسیا بؤلگه‌سی‌نین سرمایه‌لر، تکنولوژی‌لر و اینتلکتوال قایناقلاری اوچون یئنی مرکز اولا‌جاق‌دیر. بونون اوچون بوتون ایمکان‌لار و لازیمی پوتانسیل وار." ایفاده‌لرینی ایستیفاده ائتدی.
